EkBass/fiwiki-20250220-pages-articles huggingface dataset:
Tauno Ylänne

Tauno Juhani Ylänne (2. syyskuuta 1938 Helsinki – 15. maaliskuuta 2022Kylkirauta 2/2022, s. 72. (pdf). Viitattu 30.3.2024.) oli suomalainen upseeri, joka toimi Pohjan prikaatin komentajana. Ylänne syntyi kauppias Eino Ylänteen ja Aira Koivusen perheeseen. Hänen puolisonsa vuodesta 1961 on Leena Saarinen. Ylänne tuli ylioppilaaksi Hämeenlinnan lyseosta 1959. Kadettikoulusta hän valmistui 1962 ja toimi sitten Panssarirykmentissä 1962–1966 ja Panssarivaunupataljoonassa 1966–1969. Pääesikunnan ajoneuvohuoltotoimiston toimistoupseeri Ylänne oli 1969–1971 ja 1973–1974 sekä jalkaväkitoimiston toimistoesiupseeri 1975–1979 ja toimistopäällikkö 1979, ennen kuin siirtyi Panssarikoulun johtajaksi. Tässä tehtävässä hän toimi vuoteen 1982 ja sen jälkeen Panssaripataljoonan komentajana 1982–1985 ja Panssariprikaatin esikuntapäällikkönä 1985–1986. Pääesikunnan komento-osaston erityistehtävissä Ylänne työskenteli 1986–1989 ja Pohjan prikaatin komentaja hän oli 1989–1993 eversti Antero Maunulan jälkeen. Pohjoisen maanpuolustusalueen esikunnan päällikkö Ylänne oli 1993–1994, Maanpuolustusopiston johtaja 1994–1996 ja Läntisen maanpuolustusalueen esikunnan päällikkö vuodesta 1996 vuoteen 1998, jolloin hän erosi vakinaisesta palveluksesta. Ylänne ylennettiin vänrikiksi 1960, luutnantiksi 1962, yliluutnantiksi 1965, kapteeniksi 1968, majuriksi 1974, everstiluutnantiksi 1981 ja everstiksi 1989. ==Lähteet== Luokka:Suomalaiset everstit Luokka:Vuonna 1938 syntyneet Luokka:Vuonna 2022 kuolleet
Historiallinen geologia

Historiallinen geologia on käsite, johon sisältyy geologinen tutkimus menneiden aikojen osalta. Siihen kuuluvat muun muassa muinaisten vuoristojen poimuttuminen ja niihin liittyvät kallioperän ruhjeet. Siihen kuuluvat myös jääkausien alkamisten syyt sekä jääkausien ja niiden loppumisten vaikutukset maaperään. == Katso myös == * Geokronologia * Paleomaantiede == Lähteet == == Aiheesta muualla == *
Petra Tandefelt

Petra Jessica Casimira Francesca Tandefelt (s. 2. lokakuuta 1966 Helsinki) on suomalainen yrittäjä, keräilijä ja vuodesta 2003 Suomenlinnan lelumuseon johtaja. Lelumuseo esittelee Tandefeltin yksityistä lelukokoelmaa, jonka vanhimmat esineet ovat 1800-luvun alkupuolelta. Kokoelman nuorin artikkeli on vuodelta 1980. Museo sijaitsee Suomenlinnan itärannalla Tandefeltin omistaman kiinteistön pohjakerroksessa. Tandefelt johtaa museon lisäksi Café Samovarbar -nimistä kahvilaa, joka toimii museon yhteydessä. Museossa on myös pieni museokauppa, jonka valikoimaan kuuluu muun muassa vanhojen eurooppalaisten lelutehtaiden tuotantoa keräilykappaleina. Suomenlinnan lelumuseossa vierailee vuosittain noin 23 000 asiakasta. Tandefelt tunnetaan myös Nallerouva Hunajapurkin Herkkukirja - nostalgisia leluja ja reseptejä -kirjan kirjoittajana (Tammi 2012, ISBN 978-951-31-6493-5). == Lähteet == == Aiheesta muualla == * Kuusi kuvaa Petra Tandefeltin elämästä. Yle Radio 1 21.8.2022. Luokka:Vuonna 1966 syntyneet Luokka:Elävät henkilöt Luokka:Suomalaiset yrittäjät Luokka:Suomalaiset tietokirjailijat Luokka:Suomalaiset museonjohtajat
Fusagasugá

Fusagasugá on kaupunki ja kunta Kolumbian Cundinamarcan departementissa. Kaupunki sijaitsee linnuntietä runsas 50 kilometriä pääkaupunki Bogotásta lounaaseen. Vuonna 2005 sen väkiluku oli 108 938 asukasta ja väestöennuste arvioi vuoden 2017 kesäkuun lopun väkiluvuksi 139 805 asukasta. == Lähteet == == Aiheesta muualla == Luokka:Kolumbian kaupungit Luokka:Cundinamarcan kunnat
Blackbird (Norma Johnin kappale)

Blackbird on suomalaisen Norma John -duon kappale, joka valittiin Uuden Musiikin Kilpailussa 2017 edustamaan Suomea vuoden 2017 Eurovision laulukilpailussa. Yhtye on kuvaillut kappaletta voimakkaaksi ja dramaattiseksi kappaleeksi toisen menettämisestä. Sanoituksessa kertoja pyytää ikkunansa alla laulavaa mustarastasta vaikenemaan, sillä se muistuttaa menneistä onnellisista ajoista, jolloin kertojan rakastettu oli vielä vuoteessa hänen vierellään. Kappaleesta julkaistiin 31. joulukuuta 2016 Toni Karénin ohjaama musiikkivideo. Blackbird kilpaili 9. toukokuuta 2017 Euroviisujen ensimmäisessä semifinaalissa, jossa se sai 92 pistettä. Kappale jäi sijalle 12 eikä päässyt finaaliin. == Listasijoitukset == Lista Paras sijoitus Suomen virallinen latauslista 10 Suomen radiolista 27 == Lähteet == == Aiheesta muualla == * Yhtyeen ja kappaleen esittely UMK:n verkkosivuilla * Yhtyeen ja kappaleen esittely Eurovisionin sivuilla * Kappaleen musiikkivideo YouTubessa Luokka:Suomen euroviisuedustuskappaleet Luokka:Vuoden 2017 euroviisuedustuskappaleet
Toivo Alajärvi

Toivo Alajärvi (10. maaliskuuta 1906 Helsinki – 13. maaliskuuta 1981 Nurmijärvi) oli suomalainen iltamien juontaja, viihdetaiteilija ja elokuvanäyttelijä.EloNet : Toivo AlajärviIMDb : Toivo Alajärvi Alajärvi oli 1920- ja 1930-luvuilla työssä Dallapé-orkesterin toimistossa ja toimi Dallapé- iltojen vakituisena kuuluttajana.Youtube-videon Pori, Niilo Saarikko ja Columbus Jazz-orkesteri v.1931 seliteteksti Hän toimi jatkosodan aikana viihdytysiltamien juontajana ja humoristisena esiintyjänä muun muassa puolustusvoimain Viihdytystoimiston Leijona-ilta -kiertueella vuonna 1942 sekä vuosina 1941–1944 Helsingin Messuhallissa viikoittain pidetyissä asemiesilloissa jotka myös radioitiin.Sirkusteltta-blogi 10.9.2013 : LeijonailtaMaarit Niiniluoto : Sotavuosien 1939-45 viihdytystoiminta loi uskoa valoisampaan huomiseen (Pomus.net) == Elokuvia ja tv-ohjelmia joissa Alajärvi oli näyttelijänä == * Muhoksen Mimmi 1952 * Muuan sulhasmies 1956 * Lauantai- ilta kestikievarissa, tv-sarja 1963 * Vapputanssit, tv-elokuva 1965 == Lähteet == Luokka:Suomalaiset juontajat Luokka:Suomalaiset elokuvanäyttelijät Luokka:Vuonna 1906 syntyneet Luokka:Vuonna 1981 kuolleet
Facatativá

Facatativá on kaupunki ja kunta Kolumbian Cundinamarcan departementissa. Kaupunki sijaitsee linnuntietä noin 35 kilometriä pääkaupunki Bogotásta luoteeseen. Vuonna 2005 sen väkiluku oli 107 452 asukasta ja väestöennuste arvioi vuoden 2017 kesäkuun lopun väkiluvuksi 136 950 asukasta. General del Parque Simón Bolívar - panoramio.jpg|Simón Bolívarin mukaan nimettyä keskusaukiota. Catedraldefaca.jpg|Facatativán katedraali (Catedral Nuestra Señora del Rosario). Estación del Ferrocarril Facatativá.JPG|Facatativán rautatieasema. == Lähteet == == Aiheesta muualla == Luokka:Kolumbian kaupungit Luokka:Cundinamarcan kunnat
Zipaquirá

Zipaquirá on kaupunki ja kunta Kolumbian Cundinamarcan departementissa. Kaupunki sijaitsee linnuntietä noin 35 kilometriä pääkaupunki Bogotásta pohjoiseen. Vuonna 2005 sen väkiluku oli 101 551 asukasta ja väestöennuste arvioi vuoden 2017 kesäkuun lopun väkiluvuksi 126 409 asukasta. Plaza principal de Zipaquirá 2014-09-05.jpg|Keskusaukio. Catedral de Zipaquirá a las 13-35 pm (y si no ajusten sus ojos al reloj de la torre...jaja) - panoramio.jpg| Zipaquirán katedraali. Estación del tren 2014-09-21.jpg|Rautatieasema. == Lähteet == == Aiheesta muualla == Luokka:Kolumbian kaupungit Luokka:Cundinamarcan kunnat
Aragats

Aragats () on Armenian korkein vuori. Aragatsotnin maakunnassa sijaitsevan vuoren korkeus on 4 090 metriä merenpinnan yläpuolella. Vuori on Vähä- Kaukasuksen vuoriston korkein ja yksi Armenian ylängön korkeimmista huipuista. ==Lähteet== ==Aiheesta muualla== Luokka:Armenian maantiede Luokka:Aasian vuoret
Tanah Merahin metroasema

Tanah Merah on Singaporen Mass Rapid Transit -metrojärjestelmän asema Bedokissa Singaporen itäisellä suuralueella. Se avattiin 4. marraskuuta 1989. Se on East West Linella, jolla se on vaihtoasema Changin lentoasemalle meneviin juniin. == Junat == Pääteasema Ensimmäinen juna Viimeinen juna ma – la su & yleinen vapaa joka päivä East West Line EW1 Pasir Ris 5:16 5:42 0:31 EW33 Tuas Link 5:36 6:02 23:31 CG2 Changi Airport 5:20 5:47 23:50 == Lähteet == == Aiheesta muualla == * Tanah Merahin metroasema Singaporen liikennelaitoksen sivuilla Luokka:Mass Rapid Transitin asemat
John Middleton

John Middleton (s. 7. syyskuuta 1953 Bradford, Yorkshire, Englanti, Iso- Britannia) on englantilainen näyttelijä. Hänet tunnetaan parhaiten pastori Ashley Thomasin roolista ITV:n draamasarjassa Emmerdale, jossa Middleton näytteli vuodesta 1996 vuoteen 2017. Hän on näytellyt myös vuosina 1993 ja 1994 draamasarjassa Coronation Street. Luokka:Englantilaiset näyttelijät Luokka:Vuonna 1953 syntyneet Luokka:Elävät henkilöt
Harlemin renessanssi

Harlemin renessanssiHarlemin renessanssi, Tieteen termipankki, viitattu 29.1.2017 (engl. Harlem Renaissance) oli afroamerikkalaisen kulttuurin kukoistuskausi vuosien 1917–1935 Harlemissa, New Yorkissa. Sinä aikana Harlem nousi afroamerikkalaisen kulttuurin keskukseksi, jonne saapui paljon mustia kirjailijoita, kuvataiteilijoita, muusikkoja, valokuvaajia, runoilijoita ja oppineita. Moni heistä pakeni Yhdysvaltain eteläosien sortoa paikkaan, jossa he saattoivat ilmaista kykyjään. Harlemin renessanssin tunnettuja kirjailijoita ja aktivisteja olivat esimerkiksi Langston Hughes, Claude McKay, Countee Cullen, Arna Bontemps, Zora Neale Hurston, Nella Larsen, Jean Toomer, Walter Francis White ja James Weldon Johnson. Jazz nousi hyvin suosituksi, ja Harlemin klubeissa esiintyivät esimerkiksi Duke Ellington, Louis Armstrong, Bessie Smith ja Billie Holiday. ==Lähteet== == Aiheesta muualla == Luokka:Manhattanin historia Luokka:Afroamerikkalainen kulttuuri Luokka:Upper Manhattan
Gods of Violence

__NOTOC__ Gods of Violence on saksalaisen thrash metal -yhtye Kreatorin neljästoista studioalbumi. Se julkaistiin 27. tammikuuta 2017. Se on yhtyeen viimeisin studioalbumi sitten vuonna 2012 julkaistun Phantom Antichrist -levyn jälkeen, merkiten pisintä eroa kahden eri studioalbumin välillä yhtyeen historiassa. Albumi debytoi Saksan albumilistan ensimmäiselle sijalle. Suomessa se debytoi sijalla 7, ja Yhdysvalloissa se nousi Billboard 200 -listan sijalle 118. Rockmusiikkilehti Soundi valitsi albumin vuoden 2017 kahdeksikymmenenneksi parhaaksi ulkomaiseksi albumiksi. == Kappaleet == == Kokoonpano == * Miland ”Mille” Petrozza – laulu, kitara * Sami Yli-Sirniö – kitara * Christian ”Speesy” Giesler – basso * Jürgen ”Ventor” Reil – rummut == Arvostelut == * Allmusic: Allmusic review * Imperiumi.net: Imperiumi.net: Levyarvio * Kaaoszine: 9–/10Kaaoszine: Levyarvio * Metal Injection: Metal Injection: Album review * Pitchfork Media: 6.2/10Pitchfork Media: Album review * V2.fi: == Lähteet == == Aiheesta muualla == * * Luokka:Vuoden 2017 albumit Luokka:Kreatorin albumit
C++14

C++14 on ISO:n 18. elokuuta 2014 hyväksymä C++-ohjelmointikielen standardi ISO/IEC 14882:2014. Standardi korvasi edellisen ISO/IEC 14882:2011 -standardin (C++11). Standardi koostuu suurelta osin pienemmistä parannuksista ja muutoksista kuin edellinen C++11. Standardin seuraava versio on C++17. == Muutokset edellisestä == Eräitä huomioitavia muutoksia edelliseen standardiin verrattuna: * anonyymit inline-funktiot (lambda-operaattorit) * paluutyypin automaattinen päättely (auto-tyyppi) * deprecated-merkintä `class deprecated ongelmakohde {...};` * binääriliteraalit (kuten: `int val = 0b11110000;`) * laajennettu vakiolauseke (`constexpr`) C++11-standardista * variable templates -mallit == Vakiolausekelaajennus == Vakiolauseke `constexpr` on laajennettu ja sallii lisää toimintoja. Ehtolauseet `if` ja `switch` on lisätty sallittuihin toimintoihin. constexpr int abs(int x) { if (x < 0) x = -x; return x; } Toistorakenteet `for`, `while` ja `do-while` on lisätty sallittuihin toimintoihin. == Paluutyypin päättely == Muuttujatyypin päättely paluuarvosta: std::map m; auto it = m.find(42); // palauttaa iteraattorin, joka viittaa pariin Päättely voidaan laajentaa koskemaan metodin paluuarvoa: string& lookup(); decltype(auto) look_up_a_string() { return lookup(); } Metodi `look_up_a_string()` palauttaa `string&`. == Lambda-operaattorit == Anonyymeillä inline-funktioilla (lambda-operaattoreilla) on mahdollista lisätä lyhyitä metodeja: std::vector v; std::for_each(v.begin(), v.end(), [](int i) { return i+2; }); C++14 ei vaadi konkreettisia tyyppejä lambdassa vaan ne voidaan määritellä `auto`-tyypillä. auto lambda = [](auto x, auto y) {return x + y;}; == Variable templates == Muuttuvatyyppisen datan käsittelyn puutteen korjaamiseen on esitelty variable templates. template constexpr T pi = T(3.14159265358979323846); == Lähteet == == Aiheesta muualla == * Taulukko ominaisuuksien kääntäjätuen tilanteesta Luokka:C++
Santa Catalina (saari)

Santa Catalina () on saari, joka kuuluu nimensä mukaisesti San Andrés, Providencia y Santa Catalinan departmenttiin Kolumbiassa. == Lähteet == Luokka:Karibianmeren saaret Luokka:Kolumbian saaret
Georg Friedrich von Martens

Georg Friedrich von Martens (22. helmikuuta 1756 Hampuri – 21. helmikuuta 1821 Frankfurt am Main) oli saksalainen juristi ja diplomaatti. Hän oli vuosina 1783–1808 Göttingenin yliopiston oikeustieteen professori. Martensin tunnetuin kirjallinen tuotos on Recueil des Traités, joka oli aikanaan tärkein kokoelma kansainvälisiä sopimuksia, julistuksia ja muita säädöksiä. Laajamittaisen sopimuskokoelman neljätoista ensimmäistä nidosta ilmestyivät Martensin elinaikana vuodesta 1791 lähtien, mutta teossarjaa jatkettiin vielä pitkään hänen kuolemansa jälkeen. Viitenä sarjana ilmestynyt kokoelma käsitti vuoteen 1944 mennessä yhteensä 126 nidosta. == Lähteet == Luokka:Saksalaiset oikeustieteilijät Luokka:Saksalaiset juristit Luokka:Saksalaiset diplomaatit Luokka:Vuonna 1756 syntyneet Luokka:Vuonna 1821 kuolleet
Angola kesäolympialaisissa 2000

Angola osallistui Sydneyn kesäolympialaisiin vuonna 2000 30 urheilijan joukkueella. Maasta osallistui urheilijoita yleisurheiluun, koripalloon, käsipalloon, ammuntaan ja uintiin. Angolan lipunkantajana avajaisissa toimi uimari Nádia Cruz. Maa ei saavuttanut kisoista mitalia. == Lähteet == Luokka:Angola olympialaisissa Luokka:Valtiot kesäolympialaisissa 2000
2,5-bis(hydroksimetyyli)furaani

2,5-Bis(hydroksimetyyli)furaani (C6H8O3) on heterosyklinen ja aromaattinen alkoholeihin kuuluva orgaaninen yhdiste. Yhdistettä voidaan käyttää orgaanisen kemian synteeseissä muun muassa polymeerien valmistuksen raaka-aineena. ==Valmistus ja käyttö== 2,5-Bis(hydroksyylimetyyli)furaania voidaan valmistaa uusiutuvista biopohjaisista materiaaleista. Käytettyjä menetelmiä ovat muun muassa furfuryylialkoholin ja formaldehydin välinen reaktio, jota voidaan katalysoida karboksyylihapoilla, happamilla ioninvaihtohartseilla tai zeoliiteilla. Sitä saadaan myös pelkistämällä hydroksimetyylifurfuraalia.R. H. Kottke: Furan Derivatives, Kirk-Othmer Encyclopedia of Chemical Technology, John Wiley & Sons, New York, 2000. Viitattu 29.1.2017H. E. Hoydonckx & W. M. Van Rhijn, W. Van Rhijn, D. E. De Vos & P. A. Jacobs: Furfural and Derivatives, Ullmann's Encyclopedia of Industrial Chemistry, John Wiley & Sons, New York, 2007. Viitattu 29.1.2017. 2,5-Bis(hydroksyylimetyyli)furaania voidaan käyttää polymeerien kuten polyuretaanivaahtojen ja polyesterien ja hartsien valmistamiseen. Siitä voidaan myös valmistaa lääkkeitä ja kruunueettereitä. ==Lähteet== Luokka:Alkoholit Luokka:Aromaattiset yhdisteet Luokka:Heterosykliset yhdisteet Luokka:Furaanit
Lassi Hirvonen

Lassi Hirvonen (s. 2002) on suomalainen tanssija ja lapsinäyttelijä, joka esiintyi Billy Elliot -musikaalin nimiroolissa Helsingin kaupunginteatterissa vuonna 2015. Hän vuorotteli roolissa Amos Brotheruksen ja Henrik Björklundin kanssa. Hirvonen on esiintynyt Winning Team -yhtyeen musiikkivideolla 2014, katutanssikilpailuissa, Melodi Grand Prix’n taustatanssijana ja Tanssikoulu StepUpin mainosvideolla. Elokuvassa Kunnon dinosaurus hän ääninäytteli Arlo- dinosaurusta. ==Lähteet== == Aiheesta muualla == * Winning Team - We Were Young Luokka:Suomalaiset lapsinäyttelijät Luokka:Suomalaiset tanssijat Luokka:Elävät henkilöt Luokka:Vuonna 2002 syntyneet
La La Land (soundtrack)

La La Land: Original Motion Picture Soundtrack on musikaalielokuvan La La Land (2016) soundtrack-albumi. Se julkaistiin Interscope Recordsin kautta 9. joulukuuta 2016. Kappaleet on säveltänyt Justin Hurwitz ja ne ovat sanoittaneet Benj Pasek ja Justin Paul. ==Kappaleet== ==Lähteet== ==Aiheesta muualla== * Albumi Discogs.comissa Luokka:Vuoden 2016 soundtrackit
Manhattan (Turku)

Manhattan on Turun Pitkämäen kaupunginosassa, Naantalin pikatien varressa sijaitseva ostoskeskus. Vuonna 1990 valmistuneen postmodernistisen rakennuksen on suunnitellut arkkitehtitoimisto Casagrande & HaromaVartola, Anni: Kuritonta monimuotoisuutta, Postmodernismi suomalaisessa arkkitehtuurissa, väitöskirja, Aalto-yliopisto 2014, s. 262. Viitattu 29.1.2017.. Sen käyntiosoite on Pitkämäenkatu 4. Manhattanin kauppakeskuksessa toimivat muun muassa S-market ManhattanPitkämäen Postin palvelupiste siirtyy kesäkuussa K-supermarket Manhattanin tiloihin , Kesko 25.4.2016. Viitattu 29.1.2017., abc-huoltamo, apteekkiApteekki Manhattanin K-supermarketin yhteyteen , Turkulainen 3.2.2015. Viitattu 29.1.2017., Alko, suuri kirpputori Kirppis-Center ja sen yhteydessä alennusmyymälä MinihintaMinihinta. Viitattu 29.1.2017., sekä Lastenkirppis PikkusiiliPikkusiili . Viitattu 29.1.2017.. Kauppakeskuksen ylemmissä kerroksissa toimii Manhattan Sport Center, jossa voi pelata tennistä, salibandyä, squashia, sulkapalloa ja pöytätennistä.Ajankohtaista, Manhattan Sport Center. Viitattu 29.1.2017. Vuonna 2016 Naantalin pikatien toisella puolella sijainnut Turun postikeskuksen postikonttori suljettiin ja sen tilalle avattiin Manhattanin K-Supermarketin yhteydessä toimiva postipalvelupiste. Manhattanin tiloissa on myös pakettiautomaatti. Manhattanin Posti loppui kun tilalle tuli S-Market. == Historiaa == Suomen 1990-luvun alun laman edellä tavaratalona avattu Manhattan joutui vaikeuksiin jo alkuvuosinaan, ja omistaja Markku Harjanne haki sen konkurssiin 1994 suurten velkojen vuoksi. Vuosina 2001–2005 Manhattanin K-kauppiaana toimi Tomi Eriksson.Manhattan sulkee marraskuun lopussa, Turun Sanomat 13.10.2005. Viitattu 29.1.2017. Vuoden tauon jälkeen Manhattanin K-Supermarketin vetäjänä aloitti marraskuussa 2006 Veli-Pekka Hussi.Kimpimäki, Jenni: Manhattanin avajaiset vetivät väkeä Pernosta ja Pääskyvuoresta saakka, Turun Sanomat 2.11.2006. Viitattu 29.1.2017. K-Supermarket suljettiin vuoden 2019 lopussa ja tilalle tuli S-market. == Lähteet == Luokka:Turun kauppa- ja ostoskeskukset Luokka:Turun urheiluhallit
Rauha Valkonen

Rauha Orvokki Valkonen (s. 13. lokakuuta 1935 Värtsilä) on suomalainen näyttelijä. Valkonen on työskennellyt mm. Imatran, Joensuun, Kotkan ja Kuopion kaupungiteattereissa. Valkonen on esiintynyt myös televisiossa ja elokuvissa. Hän oli vuodesta 1963 naimisissa vuonna 2001 kuolleen näyttelijä, ohjaaja Veikko Tiitisen kanssa. Heillä on kaksi yhteistä lasta. == Filmografia == ===Elokuvat=== * Hyvästi Mansikki (1970) Tyyne Hakkarainen * Simpauttaja (1975) Eeli Ryynänen * Aika hyvä ihmiseksi (1977) Ida Pirhola * Pirunpolska (1980) Tanen äiti * Tuntematon sotilas (1985) Lotta Petroskoissa * Kivenpyörittäjän kylä (1995) Linnea, Pekan äiti ===Televisiosarjat=== * Passikuvia (1975) Ihannesäästäjä * Isosisko ja pikkuveli (1977) Äiti * Kukkivat roudan maat (1981) Tyyne Hiltunen * Elias vaeltaja (1985) * Lyhyet erikoiset (1986) Liisa * Varjo vain (2003) Vieno Turtiainen * Paavo ja Raili (2006) Sinikka Pitkänen ==Lähteet== ==Aiheesta muualla== * Luokka:Suomalaiset näyttelijät Luokka:Vuonna 1935 syntyneet Luokka:Elävät henkilöt
Vladimir Smirnov

Vladimir Smirnov tai Vladimir Smirnoff voi tarkoittaa ainakin seuraavia henkilöitä: *Vladimir Smirnov (1875–1934), venäläinen liikemies, Smirnoff- votkatislaamon omistaja *Vladimir Smirnov (1876–1952), Suomessa ja Ruotsissa vaikuttanut bolševikki, yliopistonlehtori *Vladimir Smirnov (1887–1937), bolševikki ja neuvostoliittolainen poliitikko *Vladimir Smirnov (1887–1974), neuvostoliittolainen matemaatikko *Vladimir Smirnov (1954–1982), neuvostoliittolainen florettimiekkailija ja olympiavoittaja *Vladimir Smirnov (s. 1964), kazakstanilainen hiihtäjä ja olympiavoittaja
Harri Koskinen (jalkapalloilija)

Harri Tapani Koskinen (s. 1962 Helsinki) on suomalainen entinen jalkapalloilija. Hän voitti mestaruuden HJK:ssa vuonna 1985. Luokka:Suomalaiset jalkapalloilijat Luokka:Vuonna 1962 syntyneet Luokka:Elävät henkilöt
Tucupita

Tucupita on Delta Amacuron osavaltion pääkaupunki Venezuelassa. Kaupungissa on noin 86 000 asukasta, koko Tucupitan kunnassa 102 877. Tucupita sijaitsee Manomo-joen varrella. == Lähteet == == Aiheesta muualla == Luokka:Venezuelan kaupungit
UClinux

μClinux (kreikkalainen kirjain myy, kirjoitetaan myös uClinux) on Linux-ytimen versio mikrokontrollereille ja suorittimille, joissa ei ole muistinhallintayksikköä (MMU). Projekti on integroitu Linux-ytimen päähaaraan versiossa 2.5.46. Projektia varten on kehitetty glibc-kirjastolle vaihtoehdoiksi uClibc ja sen seuraaja uClibc-ng. == Käyttökohteita == Käyttökohteita ovat erilaiset sulautetut järjestelmät. * DVD-soittimet * web- kamerat * reitittimet * skannerit == Suoritintuki == Eräitä tuettuja alustoja ovat mm.: * Motorola DragonBall * Freescale ColdFire * ARM * Blackfin * Hitachi H8 * Intel i960 * MicroBlaze * NEC V850E == Katso myös == * Embeddable Linux Kernel Subset * iPodLinux == Lähteet == == Aiheesta muualla == * Embedded Linux/Microcontroller Project Luokka:Sulautettu Linux
2 yötä aamuun

2 yötä aamuun on vuonna 2015 valmistunut suomalainen romanttinen draamaelokuva, jonka on ohjannut Mikko Kuparinen. Elokuvan virallinen nimi on 2 Nights Till Morning. Elokuva sai Suomen ensi-iltansa huhtikuussa 2016. ==Rooleissa== ==Arvioita== Elokuvatutkija Jari Sedergrenin mukaan elokuva on leimallisesti kamarielokuva, jonka näyttelijät onnistuvat tehtävissään erinomaisesti. Erityisesti elokuvan naiskuvaa hän pitää vahvana. ==Palkinnot== * Montrealin elokuvajuhlat, 2015 (paras ohjaus) * Seminci, Espanja, 2015 (parhaan elokuvan palkinto, Punto de Encuentro -kilpailusarja) * Anjalankosken elokuvapalkinto, 2017 ==Lähteet== * * 2 yötä aamuun (2015). Kansallinen audiovisuaalinen instituutti Luokka:Suomalaiset romanttiset draamaelokuvat Luokka:Vuoden 2015 suomalaiset elokuvat
El Ejido

El Ejido on kunta Almerían maakunnassa Etelä-Espanjassa. Kunnan väkiluku on 88 752 (2016). El Ejidon nähtävyyksiä on muun muassa myöhäiseltä 200-luvulta tai varhaiselta 300-luvulta peräisin oleva varakkaan espanjalais-roomalaisen suvun hautamausoleumi (Daymún). Ciavieja on tärkeä arkeologinen kohde, jonka historiallista kehitystä esitellään paikallisen museon kokoelmissa (Sala Museo de Historia Local). Museossa on muun muassa nähtävänä roomalaisajalta peräisin olevaa mosaiikkilattiaa. Guardias Viejas.jpg|Castillo de Guardias Viejas TorreBalerma2.jpg|Torre de Balerma (1700-luku) Mosaico3.jpg|El mosaico de Ciavieja (roomalaisajan mosaiikkilattia) Laimun1.jpg|Monumento de El Daymún == Lähteet == *http://www.portalejido.com/conoce_elejido/monumentos.aspx === Viitteet === == Aiheesta muualla == Luokka:Almerían kunnat
Finlandia Kirja

Finlandia Kirja on suomalainen Pohjoismaiden suurin antikvariaatti. Vuoden 2019 alussa se työllisti Orimattilan toimipaikassaan kymmenen henkilöä, ja sen valikoimassa oli yli 300 000 tuotetta. Yritys on sittemmin laajentunut Nastolan Villähteelle ja työllisti vuonna 2023 kaikkiaan 27 ihmistä. Antikvariaatti on perustettu vuonna 2010, ja se on toiminut alusta saakka pelkästään verkkokauppana. Finlandia Kirjan tuotevalikoima on saatavilla useista Internetin kauppapaikoista samanaikaisesti. Yrityksen oman verkkokaupan lisäksi tuotteet ovat ostettavissa myös vertaiskauppapaikka Huutonetistä sekä monikauppiasjärjestelmällä toimivasta kauppapaikasta Antikvaari.fi:stä. Finlandia Kirja on painotuotteisiin keskittynyt yleisantikvariaatti, jonka tuotevalikoimasta löytyy käytettyä aikuisten ja lasten kauno- ja tietokirjallisuutta, aikakauslehtiä ja sarjakuvia. Valikoimassa on myös jonkin verran jäännöseräkappaleina hankittuja uusia kirjoja. Yritys ostaa käytettyä kirjallisuutta koko Suomesta kuljetusliikkeen välityksellä niin yksityishenkilöiltä kuin yrityksiltäkin. Kirjojen myyjälle lähetetään tarvittaessa pakkauslaatikot kotiovelle, jolloin myyjän tehtäväksi jää vain kirjojen pakkaaminen. Alan suurimpana toimijana Finlandia Kirja on ostanut vuosien varrella myös useita lopettaneita alan yrityksiä. 2020-luvun alkupuolella Finlandia Kirja alkoi tehdä yhteistyötä Pääkaupunkiseudun Kierrätyskeskus Oy:n kanssa, jolta se saa arviolta 400 000 kirjaa vuodessa. Finlandia Kirjan perusti vuonna 2010 kauppatieteiden maisteri Matti Pietilä. Yritys palkkasi ensimmäisen ulkopuolisen työntekijän vuonna 2011, minkä jälkeen sen liikevaihto, tulos ja myyntivalikoiman koko ovat kasvaneet vuosittain. Finlandia Kirjan käytössä on Pietilän kehittämä käytettyjen kirjojen myyntiin räätälöity toiminnanohjausjärjestelmä. == Yhteiskuntavastuu == Finlandia Kirja järjestää vuosittain joulun alla Ilmaisen Kirjan Päivä -hyväntekeväisyystapahtuman, missä yritys jakaa tuhansia kirjoja ilmaiseksi. Yritys kierrättää vuodessa kymmeniä tonneja myynti- tai jakokelvottomia kirjoja ekologisen eristevillan tuotantoon. Kirjat käyvät hyvin villantuotannon raaka-aineeksi kansineen. Villantuotantoon soveltumattomista nahkaselkäisistä kirjoista tehdään muun muassa kirjataidetta. Yritys on toteuttanut kampanjoita, joiden kautta osa myyntituotoista on ohjattu muun muassa Mannerheimin Lastensuojeluliiton toimintaan lasten ja nuorten hyvinvoinnin edistämiseksi tai lahjoituksena Intiaan vähävaraisten lasten lukumahdollisuuksien parantamiseksi. Kaikista verkkokaupassa myydyistä kirjoista lahjoitetaan kymmenen senttiä Mannerheimin Lastensuojeluliitolle. == Palkinnot == Vuonna 2018 Finlandia Kirjan verkkokauppa sijoittui hopeasijalle Suomen paras verkkokauppa -kilpailussa, jossa kaupan vahvimmiksi puoliksi mainittiin erityisesti yleisfiilis, toimitukset ja tuotevalikoima. Yritys on palkittu myös tietojärjestelmäratkaisustaan Innosuomi-kilpailussa vuonna 2011. == Lähteet == == Aiheesta muualla == *Yrityksen nettisivut Luokka:Suomalaiset kirjakaupat Luokka:Kierrätys
Roquetas de Mar

Roquetas de Mar on kunta Almerían maakunnassa Etelä-Espanjassa. Kunnan väkiluku on noin 92 000 (2016). Castillo de Santa Ana (Roquetas de Mar).JPG|Castillo de Santa Ana Torre de Cerrillos1.JPG|Torre de Cerrillos AuditorioDeRoquetasDeMar.jpg|Teatro Auditorio de Roquetas de Mar CéspedPlayaPaseo.JPG Roquetas Nachtstrand (fcm).jpg == Lähteet == === Viitteet === == Aiheesta muualla == Luokka:Almerían kunnat
Mercedes-Benz Citan

Mercedes-Benz Citan on Mercedes-Benzin vuodesta 2012 lähtien valmistama paketti- ja tila-automalli, joka on uudelleennimetty versio Renault Kangoosta. Citan on korvaaja Mercedes-Benz Vaneolle, jonka valmistus päättyi vuonna 2005. == Mercedes-Benz Citan W415 (2012–2021) == Vaikka ensimmäisen sukupolven Citan onkin käytännössä uudelleennimetty Renault Kangoo, siihen on ulkoisen ilmeen lisäksi tehty muutoksia myös alustarakenteisiin. Kojelauta ja sisustus ovat myös Kangoosta poikkeavat. Vuoden 2013 Euro NCAP -kolaritestistä Citanin tila- autoversio sai tulokseksi neljä tähteä viidestä. Moottorivalikoiman muodostivat 1,5-litrainen (75/90/110 hv) dieselmoottori ja 1,2-litrainen (114 hv) bensiinimoottori, jotka olivat molemmat peräisin Renault’n valikoimista. Tehokkain dieselmoottori ja bensiinimoottori on varustettu kuusivaihteisella manuaalivaihteistolla, kahdessa pienemmässä dieselissä se on viisivaihteinen. Bensiinimoottorin yhteyteen sai lisävarusteena myös kuusiportaisen kaksoiskytkinvaihteiston. == Mercedes-Benz Citan / T-sarja W420 (2021–) == Toisen sukupolven Citan esiteltiin elokuussa 2021. Se perustuu kolmannen sukupolven Kangoohon. Kolmas sisarmalli on Nissan Townstar, joka korvasi edellismallin Kangoohon perustuneen NV250:n. 2022 esiteltiin samaan perusrakenteeseen pohjautuva tila-autoversio; T-sarja. Vuoden 2022 Euro NCAP -kolaritestistä T-sarja sai tulokseksi täydet viisi tähteä. == Lähteet == == Aiheesta muualla == * Citan Mercedes-Benzin kotisivuilla Citan Luokka:Pakettiautot Luokka:2010-luvun autot Luokka:2020-luvun autot
Níjar

Níjar on kunta Almerían maakunnassa Etelä-Espanjassa. Níjarin väkiluku on noin 29 000 (2016). Níjarin kunta muodostuu useista taajamista, joista neljä suurinta ovat Campohermoso, San Isidro, Villa de Níjar ja San José.http://www.nijar.es/Servicios/cmsdipro/index.nsf/informacion.xsp?p=nijar&ref;=066-IF- IG Iglesia Encarnación (Níjar).jpg|Iglesia de Nuestra Señora de la Encarnación Casas de Nijar.JPG|Taloja Níjarissa. Acueducto de Fernán Pérez.jpg|Acueducto del Cortijo Huerta Grande Küste bei Monsul14.jpg|Playa de Monsul == Lähteet == === Viitteet === == Aiheesta muualla == Luokka:Almerían kunnat
Polyvinyylialkoholi

Polyvinyylialkoholi (PVOH, PVA tai PVAl) on vesiliukoinen synteettinen polymeeri. Sitä käytetään paperin valmistusprosessissa, tekstiileissä ja erilaisissa pinnoitteissa kalvopäällystysaineena. Se on valkoista ja hajutonta. Polyvinyylialkoholia voidaan käyttää kalvopäällystysaineena lääketeollisuudessa tablettien ja kapseleiden päällystämiseen. Polyvinyylialkoholin E-koodi on E1203 ja sen päivittäinen hyväksyttävä enimmäissaanti eli ADI-arvo on 50 mg/kg/vrk. == Käyttötarkoituksia == * Polyvinyyliasetaalit: Polyvinyyliasetaaleja syntyy aldehydien ja polyvinyylialkoholin reaktiossa. Polyvinyylibutyraali eli PVB ja polyvinyyliformaali eli PVF ovat esimerkkejä tästä polymeerijoukosta. Polyvinyylialkoholia käytetään emulsiopolymeroinnissa suojakolloidina polyvinyyliasetaattidispersioissa. Polyvinyylialkoholia käytetään myös synteettisen kuidun vinylonin valmistamiseen. == Kauppanimiä == * Kuraray Poval * Mowiol * Celvol * Polyviol * Elvanol == Lähteet == == Aiheesta muualla == * *E1203 - Polyvinyylialkoholi (PVA). Ruokavirasto. *Kyoto Encyclopedia of Genes and Genomes (KEGG): Polyvinyl alcohol Luokka:Polymeerit Luokka:Orgaaniset yhdisteet
T. Graham Brown

T. Graham Brown, oik. Anthony Graham Brown, (s. 30. lokakuuta 1954 Arabi, Georgia) on yhdysvaltalainen laulaja–lauluntekijä. T. Graham Brown muutti Nashvilleen 1982 ja alkoi tehdä radioon ja televisioon mainoslauluja (jingle) erilaisille yrityksille. Hän on levyttänyt yli 13 studioalbumia. Hänen singleistään kolme, ”Hell and High Water” ja ”Don't Go to Strangers” (1986) sekä ”Darlene” (1988), ovat päässeet Billboardin single-listojen ykköseksi ja kahdeksan muuta Top Ten -listalle.http://tgrahambrown.com/home == Lähteet == *http://tgrahambrown.com/home === Viitteet === == Aiheesta muualla == Luokka:Yhdysvaltalaiset countrymuusikot Luokka:Vuonna 1954 syntyneet Luokka:Elävät henkilöt
Reijo Sallinen

Reijo Iisakki Sallinen (s. 15. kesäkuuta 1942 Oulu) on suomalainen upseeri, joka toimi Pohjan prikaatin komentajana. Sallinen syntyi toimitusjohtaja Yrjö Sallisen ja Anna-Liisa Lammen perheeseen. Hänen puolisonsa oli Anja Nevasaari (k. 1997). Sallinen tuli ylioppilaaksi Tuiran yhteiskoulusta 1960. Kadettikoulusta hän valmistui 1965 ja toimi sitten opetusupseerina 1965–1966, toimistoupseerina 1966–1967 ja komppanianpäällikkönä 1967–1969 Lapin jääkäripataljoonassa. Sisä-Suomen sotilasläänin esikunnan koulutustoimiston päällikkö Sallinen oli 1970–1973, Oulun sotilaspiirin esikunnan järjestelytoimiston päällikkö 1975–1980, Pohjois-Suomen sotilasläänin järjestelytoimiston päällikkö 1980–1983 ja koulutustoimiston päällikkö 1983–1986. Jääkäriprikaatin esikuntapäällikkönä Sallinen toimi 1986–1987, Oulun sotilaspiirin päällikkönä 1987–1993 ja Pohjan prikaatin komentajana 1993–1996 Tauno Ylänteen jälkeen. Vakinaisesta palveluksesta Sallinen erosi vuoden 1997 alussa. Sotilasuransa jälkeen Sallinen oli Oulun kaupunginhallituksen jäsen, toimien myös kahteen otteeseen sen varapuheenjohtajana. Sallinen ylennettiin vänrikiksi 1962, luutnantiksi 1965, yliluutnantiksi 1968, kapteeniksi 1971, majuriksi 1976, everstiluutnantiksi 1984 ja everstiksi 1993. ==Lähteet== Luokka:Suomalaiset everstit Luokka:Vuonna 1942 syntyneet Luokka: Elävät henkilöt
Elwa Molin

Elwa Margareta Molin-Haarla (23. toukokuuta 1935 Tampere – 8. tammikuuta 2017 Ylöjärvi) oli suomalainen tanssitaiteilija ja tanssinopettaja. Elwa Molin syntyi vanhaan tunnettuun tamperelaissukuun. Hänen äitinsä Frida oli kotirouva ja isä Knut Takon tehtaan konttoripäällikkö. ==Uran alku== Elwa aloitti tanssin kaksivuotiaana Ester Naparstokin tanssikoulussa, missä hän opiskeli 17-vuotiaaksi saakka. Vuonna 1953 hän lähti Saksaan opiskelemaan tanssinopettajaksi Kurt Joossin johdolla Essenin Folkwangschuleen. Sieltä hän sai valmistuttuaan opettajandiplomin, vaikka suorittikin opintojen loppuosan Sigurd Leederin koulussa Lontoossa. Vuonna 1956 hän lähti opiskelemaan Pariisiin, josta hän siirtyi tanssijaksi Nancyn teatteriin yhdeksi kaudeksi. Nancyssä hän tapasi yhdysvaltalaisen kuvataiteilijan, jonka kanssa hän avioitui. He muuttivat Espanjaan, ja siellä asuessaan hän perusti ensimmäisen tanssikoulunsa Torremolinokseen. ==Paluu Tampereelle== Elwan erottua miehestään hän päätti palata Tampereelle vuonna 1964. Siellä hän perusti samana vuonna tanssikoulun nimeltään Tanssiin kutsu Elwa Molin. Koulun nimi tuli Weberin musiikkiin Tanssiinkutsu tehdystä mehiläistanssista, jota Elwa oli tanssinut 3-vuotiaana. Tanssikoulu toimi vuoteen 2013 saakka, jolloin hän lopetti sen 50 toimintavuoden jälkeen. == Lähteet== Luokka:Suomalaiset tanssijat Luokka:Vuonna 1935 syntyneet Luokka:Vuonna 2017 kuolleet == Aiheesta muualla == *Elwa Molinin muistokirjoitus Helsingin Sanomissa
Freescale ColdFire

ColdFire on Freescale Semiconductorin suoritinperhe. Suorittimet ovat 32-bittisiä RISC suorittimia. Käyttökohteita ovat sulautetut järjestelmät. == Tekniikka == Käskykanta on assembly lähdekoodi -yhteensopiva Motorola 68000 -sarjan kanssa. Suorittimissa olevat erot vaativat uudelleenkäännön (ei- binääriyhteensopiva). == Mallit == Suoritinperheen malleja ja mallisarjoja: * MCF520x ** MCF5206e * MCF521x ** MCF5214 ** MCF5216 * MCF523x * MCF5249 * MCF527x ** MCF5272 * MCF528x * MCF5307 * MCF532x * MCF537x * MCF5407 * MCF5441x * MCF547x * MCF548x == Käyttöjärjestelmät == Suorittimelle on lisätty uClinux:ssa tuki vuonna 1999 (mallit MCF5206 ja MCF5307). eCos RTOS tukee suoritinta (MCF5272). RTEMS RTOS tukee suoritinta. == Lähteet == Luokka: Freescale
Köngäksen ruukki

Köngäksen ruukki () toimi Tornionjoen varrella Pajalan kunnassa Ruotsissa vuosina 1646–1879. Köngäksen ruukki oli maailman pohjoisin rautaruukki. Ruukin perusti saksalaissyntyinen Arendt Grape (1612–1687), joka sai ruukille privilegion 1646. Ruukille valmistui 1649 vasarapaja, joka sai käyttämänsä takkiraudan Vittangin Masuuninkylän (Masugnsby) rautakaivoksen masuunilta. Ruukki jalosti myös Svappavaaran kaivokselta saatua kuparia. Vuonna 1652 Grapen yhtiökumppaneiksi tulivat hollantilaiset veljekset Abraham ja Jakob Momma, jotka kehittivät sijoituksillaan ruukin toimintaa. Ruukin alueelle rakennettiin myös Ruotsin pohjoisin ruukinkartano. Ruukilla oli vuosina 1674–1715 privilegio valmistaa plootuja, vaikka suurin osa valmistettiinkin Avestassa. Vuonna 1697 ruukin omistajaksi tuli Västerbottniska bergslagen -yhtiö ja vuonna 1746 se siirtyi Abraham Steinholtzin omistukseen. Venäläiset polttivat ruukin isovihan aikana 1717, mutta se rakennettiin uudelleen. Ruukin toiminta oli laajimmillaan 1700-luvun puolivälissä, jolloin siellä työskenteli 120 työntekijää ja ruukkiyhdyskunnassa oli 500 asukasta. Steinholtzin jälkeen ruukin omistajat vaihtuivat tiheään, kunnes Karl Johan Sohlberg osti ruukin 1850. Tämän jälkeen ruukkialue on ollut Sohlbergin suvun omistuksessa, vaikka itse ruukin toiminta päättyi sen tuhouduttua tulipalossa 1879. Vesikanava, joka antoi voimaa ruukille, johtaa vettä nykyään pienelle vesivoimalalle (0,3 megawattia ja 1,7 gigawattituntia).Kuhlins, Leif: Torne Älv, vattenkraft.info, viitattu 28.12.2020 == Viitteet == == Aiheesta muualla == * Samuli Paulaharju: Kiveliöitten kansaa: Pohjois-Ruotsin suomalaisseuduilta. WSOY 1937, Köngäksen ruukista kerrotaan luvussa Pruuki ja Kruuva Luokka:Ruotsin ruukit Luokka:Pajalan kunta Luokka:Lapin historia
Kalle Ruutu

Kaarle Ylermi (Kalle) Ruutu (29. elokuuta 1945 Helsinki – 11. maaliskuuta 2024 HelsinkiKuolinilmoitus. Helsingin Sanomat 30.3.2024, s. B 46.) oli suomalainen upseeri, joka toimi Pohjan prikaatin komentajana. Ruutu syntyi kenraalimajuri Juhani Ruudun ja Sinikka Liipolan perheeseen. Hänen puolisonsa vuodesta 1968 oli kuvataideopettaja Marianne Ruutu (o.s. Tyrkkö). Ruutu tuli ylioppilaaksi Meilahden yhteiskoulusta 1964. Ennen Kadettikoulun suorittamista hän työskenteli Hämeen ratsujääkäripataljoonassa 1965. Kadettikoulusta hän valmistui 1968 ja toimi sitten mainitussa joukko-osastossa opetusupseerina 1968–1971 ja komppanianpäällikkönä 1971–1973. Kadettikoulun opetusupseeri ja opettaja sekä toimistoupseeri ja -päällikkö Ruutu oli 1973–1983 ja sitten Rannikkojääkäripataljoonan pataljoonaupseeri 1983–1986. Opettajana Sotakorkeakoulussa Ruutu toimi 1986–1989 ja Maanpuolustuskurssilla 1989–1991, Sotakorkeakoulun Maasotalinjan johtaja hän oli 1991–1993 ja Taktiikan linjan johtaja 1993. Ruutu toimi Pääesikunnan erityistehtävissä (RCDS, Lontoo) 1994 ja sitten Maanpuolustuskorkeakoulun Strategian linjan johtajana 1995–1997. Hän oli Pohjan prikaatin komentaja 1997–1998 eversti Reijo Sallisen jälkeen. Ennen siirtymistään reserviin vuoden 2002 alusta Ruutu toimi Vaasan sotilasläänin komentajana 1998–2001. Ruutu opetti ratsastusta kadeteille 1980-luvulla ja piti Santahaminassa ratsastustunteja myös siviileille. Ruutu oli ratsastuksessa olympiavalmennettavana vuoden 1972 Münchenin olympialaisiin, mutta lopulta joukkuetta ei lähetetty kisoihin. Ratsastus säilyi Ruudulle tärkeänä harrastuksena vanhalle iälle asti. Ruutu ylennettiin vänrikiksi 1965, luutnantiksi 1968, yliluutnantiksi 1972, kapteeniksi 1975, majuriksi 1981, everstiluutnantiksi 1988 ja everstiksi 1993. Ruutu on haudattu Hietaniemen hautausmaalle Helsinkiin. ==Lähteet== Luokka:Suomalaiset everstit Luokka:Vuonna 1945 syntyneet Luokka:Vuonna 2024 kuolleet
Uribia

Uribia on kaupunki ja kunta Kolumbian pohjoisosan La Guajiran departementissa. Kunta sijaitsee aivan maan pohjoisosassa Karibianmeren äärellä. Uribian kaupunki sijaitsee noin 800 kilometriä pääkaupunki Bogotásta pohjoiseen. Vuonna 2005 kunnan väkiluku oli 117 674 asukasta ja väestöennuste arvioi vuoden 2017 kesäkuun lopun väkiluvuksi 186 532 asukasta. Noin 40–70 kilometriä Maicaon kaupungin lounaispuolella (Albanian, Barrancasin ja Hatonuevon kunnissa) toimii laaja-alainen, avolouhostyyppinen Cerrejónin hiilikaivos ja Uribiassa Karibianmeren rannalla sijaitsee tämän kaivoksen vientiä palveleva Bolívarin satama (), joka on Etelä-Amerikan suurimpia hiilisatamia. Hiilikaivosyhtiön käyttämä rautatie johtaa kaivokselta Uribian kaupunkitaajaman länsipuolitse satamaan, ja radan varrella on myös kaksi lentoasemaa. Kunnan nähtävyyksiin lukeutuu muun muassa aavikkoa sisältävä, 250 neliökilometrin laajuinen Macuiran kansallispuisto. Iglesia en Uribia, Guajira Colombia.png|Kirkko Uribian kantakaupungissa. Cerro Terrón de Azucar Cabo de la Vela.jpg|Uribian kunnan Cabo de la Vela -alueen rantaa. Molino de viento (moderno) 2014-09-21 (3).jpg|Tuulipuistoa. Puerto Bolívar, Guajira, Colombia.jpg|Bolívarin satama Uribiassa on Etelä-Amerikan suurimpia hiilisatamia. == Lähteet == == Aiheesta muualla == Luokka:Kolumbian kaupungit Luokka:La Guajiran kunnat
Wecksten

Wecksten on sukunimi. Se on muun muassa seuraavien suomalaisten henkilöiden sukunimi: * Elis Wecksten (1910–1971), painija * Emil Wecksten (1895–1985), painija * Tomas Wecksten (s. 1996), seiväshyppääjä
Luettelo Chilen ilmavoimien kalustosta

Tämä on luettelo Chilen ilmavoimien kalustosta vuoden 2019 alussa. == Hävittäjät == Nimi Tyyppi Määrä Kuva F-16A/C Fighting Falcon Monitoimihävittäjä 35 170px Northrop F-5 Hävittäjä 9 ==Harjoituskoneet== Nimi Tyyppi Määrä Kuva Cirrus SR22 Harjoituskone 8 CASA C-101 Harjoitushävittäjä 27 Embraer EMB 314 Super Tucano Harjoituskone 14 (4 tilauksessa) F-16B/D Fighting Falcon Hävittäjä (2-paikkainen) 11 Northrop F-5F Harjoitushävittäjä 2 Temco T-35 Buckaroo Harjoituskone 31 ==Ilmatankkaus- ja erikoiskoneet== Nimi Tyyppi Määrä Kuva Boeing 707 AWACS-ilmavalvontakone 1 Boeing KC-135E Stratotanker Ilmatankkauskone 3 170px Lockheed Martin KC-130R Ilmatankkauskone 3 ==Kuljetuskoneet== Nimi Tyyppi Määrä Kuva Basler BT-67 Kuljetuskone (2 tilauksessa) CASA C-212 Aviocar Kuljetuskone 3 Citation CJ1 Matkustajakone 4 Cessna O-2 Skymaster Kuljetuskone 5 DHC-6 Twin Otter Kuljetuskone 11 Embraer KC-390 Kuljetuskone (6 tilauksessa) Boeing 737 Matkustajakone 1 Lockheed C-130B/H/R Hercules Kuljetuskone 4 ==Helikopterit== Nimi Tyyppi Määrä Kuva Bell 412 Monitoimihelikopteri 17 170px Sikorsky S-70i Monitoimihelikopteri 6 Bell UH-1H Iroquois Taisteluhelikopteri 15 170px Bell 206 Koulutushelikopteri 4 170px ==Lähteet== Chile kalustosta
Maicao

Maicao on kaupunki ja kunta Kolumbian pohjoisosan La Guajiran departementissa, noin 765 kilometriä maan pääkaupunki Bogotásta pohjoiseen. Vuonna 2005 kunnan väkiluku oli 123 757 asukasta ja väestöennuste arvioi vuoden 2017 kesäkuun lopun väkiluvuksi 162 118 asukasta. Iglesia san josé 2.jpg|San Josén kirkko Maicaossa. Mezquita Maicao Colombia Yuri Romero Picon.JPG| Moskeija Maicaossa. == Lähteet == == Aiheesta muualla == Luokka:Kolumbian kaupungit Luokka:La Guajiran kunnat
Jukka Sorvari

Jukka Sakari Sorvari (s. 30. syyskuuta 1955 Kalajoki) on suomalainen upseeri, joka toimi Pohjan prikaatin viimeisenä komentajana. Sorvari syntyi maanviljelijä Erkki ja Elma Sorvarin perheeseen. Hänen puolisonsa vuodesta 1977 on Leila Savukoski. Ylioppilaaksi Sorvari tuli Kalajoen lukiosta 1975. Hän valmistui Kadettikoulusta 1979 ja toimi ensin Kainuun prikaatin opetusupseerina ja sitten Kadettikoulussa vuodesta 1982 opetusupseerina ja vuodesta 1988 kurssinjohtajana. Oulun sotilasläänin esikunnan osastoesiupseeriksi Sorvari siirtyi 1993, toimien vuodesta 1995 osastopäällikkönä ja vuodesta 1997 esikuntapäällikkönä. Pohjan prikaatin viimeinen komentaja 1.7.1998–31.12.1998 hän oli eversti Kalle Ruudun jälkeen. Vuoden 1999 alussa hänestä tuli esikuntapäällikkö Oulun sotilasläänin esikuntaan. Turun ja Porin sotilasläänin esikunnan päällikkönä ja Läntisen maanpuolustusalueen esikunnan henkilöstöosaston päällikkönä Sorvari toimi kesäkuusta 2004 alkaen. Vakinaisesta palveluksesta hän erosi joulukuussa 2006. Sorvari ylennettiin luutnantiksi 1979, yliluutnantiksi 1981, kapteeniksi 1986, majuriksi 1991 ja everstiluutnantiksi 1997. Everstiksi Sorvari ylennettiin 4. kesäkuuta 2004. ==Lähteet== Luokka:Suomalaiset everstit Luokka:Vuonna 1955 syntyneet Luokka: Elävät henkilöt
Mäkiaho

Mäkiaho on suomalainen sukunimi. Tunnettuja Mäkiahoja: * Arttu Mäkiaho (s. 1997), yhdistetyn hiihtäjä * Daniel Mäkiaho (s. 2001), jääkiekkoilija, Toni Mäkiahon poika * Mika Mäkiaho (s. 1987), jääkiekkoilija * Toni Mäkiaho (s. 1975), jääkiekkoilija
Teemu Keisteri

Teemu Keisteri (s. 22. elokuuta 1985 Espoo) on Espoossa asuva suomalainen kuvataiteilija ja Windows95man-nimellä esiintyvä DJ. Windows95man voitti vuoden 2024 Uuden Musiikin Kilpailun kappaleella ”No Rules”. Keisteri edusti Windows95man-nimellä yhdessä laulaja Henri Piispasen kanssa Suomea vuoden 2024 Eurovision laulukilpailussa, jonka semifinaalista heidät äänestettiin jatkamaan finaaliin, joka pidettiin 11. toukokuuta 2024 Malmössä. Windows95man sijoittui finaalissa sijalle 19. DJ-hahmon nimi tulee Microsoftin Windows 95 -käyttöjärjestelmästä. Windows95manin tunnusomaiseen asuun kuuluvat revityt farkkushortsit ja käyttöjärjestelmän logolla varustettu T-paita. Euroviisuissa paidan logo sensuroitiin pikselöimällä, sillä kilpailussa mainostaminen on kiellettyä. Vuonna 2020 Windows95man järjesti Kulta Katriinan kanssa livestream-esityksiä eri teemoilla. Windows95man lähtee Yhdysvaltain- kiertueelle ja esiintyy tammikuussa 2025 New Yorkissa, Chicagossa, Los Angelesissa ja San Franciscossa. Keisteri on luonut Ukkeli-hahmon, jota hän on käyttänyt vuodesta 2008 muun muassa vaatteiden, postikorttien ja astioiden kuvitusaiheena. Ukkelin kautta Keisteri käsittelee kulttuuri-ilmiöitä ja suomalaista elämäntyyliä huumorilla, ja käyttää aiheena usein myös itseään. Keisteri tunnetaan paitsi DJ:nä, myös videotaiteilijana. Hänellä on oma galleria nimeltä Kalleria Helsingin Kalliossa. Keisteri on myös aikoinaan toiminut MTV3-kanavan chatohjelmien juontajana. Keisteri on opiskellut valokuvausta Lahden Muotoiluinstituutissa. Hän on kertonut oppineensa opiskeluaikanaan, että on enemmän kuvataiteilija kuin valokuvaaja. == Yksityiselämä == Keisteri on absolutisti. Hän on puhunut asiasta avoimesti esimerkiksi Ylen tuottamassa Darravapaa-podcastissa. == Lähteet == == Aiheesta muualla == * Teemu Keisterin YouTube-kanava * Beto Guzmán Abundes: Teemu Keisteri’s Art World, Nordic Style Magazine 30.5.2016. (arkistoitu) * Yle Puheen iltapäivä: Vieraana kuvataiteilija Teemu Keisteri, Yle Areena 29.4.2016. * Teemu Keisterin taiteessa suomalaisesta junttimiehestä tulee moderni vientituote, Sisuradio, Sveriges Radio 2.5.2016. * Keisteri, Teemu: History of Ukkeli, Khaos Publishing 2016. ISBN 9789526847818. * Luokka:Suomalaiset taidemaalarit Luokka:Suomalaiset tubettajat Luokka:Suomalaiset viihdetaiteilijat Luokka:Suomalaiset videotaiteilijat Luokka:Suomen euroviisuedustajat Luokka:Vuonna 1985 syntyneet Luokka:Vuoden 2024 euroviisuedustajat Luokka:Elävät henkilöt
Manaure

Manaure (myös San Agustin de Manaure) on kaupunki ja kunta Kolumbian pohjoisosan La Guajiran departementissa Karibianmeren äärellä, noin 802 kilometriä pääkaupunki Bogotásta pohjoiseen. Vuonna 2005 kunnan väkiluku oli 67 584 asukasta ja väestöennuste arvioi vuoden 2017 kesäkuun lopun väkiluvuksi 112 103 asukasta. Kunnan rannikkoalueesta noin 40 neliökilometriä on varattu merisuolan tuotantoon. Manauren kunnan alueella toimii muun muassa flamingojen suojelemiseen keskittynyt luonnonpuisto. Guajira y sus alrededores 15.JPG|Merisuolan tuotantoa. Salinas de Manaure.JPG|Suolantuotantoa. Los Flamencos.jpg|Flamingoja Manauren flamigojen mukaan nimetyllä suojelualueella (Santuario de Fauna y Flora Los Flamencos). == Lähteet == == Aiheesta muualla == Luokka:Kolumbian kaupungit Luokka:La Guajiran kunnat
TMS320

TMS320 on Texas Instrumentsin (TI) DSP-sarja. Sarja on esitelty vuonna 1983 TMS32010-suorittimenTMS320 SECOND GENERATION DIGITAL SIGNAL PROCESSORS julkaisulla. Suorittimesta on versioita sekä liukuluku- että kiinteädesimaalisella aritmetiikalla. Suoritinta on integroituna TI:n OMAP- suorittimissa. Suorittimia käytetään mm. matkapuhelimissa ja kämmentietokoneissa. == Historia == TMS32010 oli nopein siihen mennessä julkaistu DSP ja pystyi suorittamaan käskyjä sekä piirillä olevasta ROM- muistista, että piirin ulkopuolisesta RAM-muistista, joka teki ohjelmakehityksestä joustavaa. Piiri maksoi noin kappale ja myi ensimmäisenä vuonna tuhat kappaletta. Myynti kasvoi myöhemmin ja DSP:t tulivat modeemeihin, lääketieteellisiin ja sotilaslaitteisiin. Piiri oli ensimmäinen TI:n DSP- sarjassa ja vaikuttaa yhä TI:n menestykseen. == TMS32010 == TMS32010 oli sarjan ensimmäinen suoritin. Sitä käytettiin vuonna 1985 julkaistun Apollo Computerin DN570-työaseman näytönohjainkortilla. == TMS32020 == TMS32020 oli sarjan toisen sukupolven suoritin. == Malleja == *TMS320C1x *TMS320C3x *TMS320C4x *TMS320C8x – moniprosessointia tukeva malliTMS320 DSP Product Overview == C2000-sarja == C2000-sarjan mikrokontrollereihin kuuluvat: * C28x * C240x == C5000-sarja == C5000-sarjaan kuuluvat: * TMS320C54x – kiinteädesimaalinen * TMS320C55x – kiinteädesimaalinen == C6000-sarja == C6000-sarjan (TMS320C6x) VLIW-mikropiireihin kuuluvat: * TMS320C62x * TMS320C67x * TMS320C64x * TMS320C67x+ * TMS320C64x+ * TMS320C674x * TMS320C66x == DaVinci-sarja == DaVinci-sarjan järjestelmäpiirit sisältänä C6000-sarjan DSP:n (C64x+), ARM9-sovellussuorittimen ja digitaalisen median liitännäisiä. Sarjan markkinointi keskittyy niiden videoprosessointikykyihin. == Ohjelmistotuki == Suorittimet ovat ohjelmoitavissa C-kielellä, C++-kielellä ja assembly-kielellä. C6X sarjalle on lisätty tuki GCC-kääntäjään. TI:n tavoitteena on lisätä kyky ajaa Linux-käyttöjärjestelmään suorittimilla. Linux-tuen lisäksi TI-RTOS on tuettu käyttöjärjestelmä. == Lähteet == == Aiheesta muualla == Luokka:Signaalinkäsittely Luokka:Texas Instruments
Paleozoologia

Paleozoologia on paleontologian osa-alue, joka tutkii muinaisia eläimiä. Paleozoologiasaa käytetään samoja tutkimusmenetelmiä kuin arkeologiassa ja geologiassa. Fossiilien muotoa tutkimalla ja stratigrafiaa hyödyntämällä selvitetään eläinten evoluutiota. == Katso myös == * Paleobotaniikka * Esihistoriallinen elämä * Paleontologia == Lähteet == Luokka:Paleontologia Luokka:Eläintiede